хумор за Цигари
Един разсеян тип се прибрал по-рано от бачкане. Жена му с гузна физиономия и наполовина закопчан пеньоар отишла в кухнята да стопли вечерята. Заплесът пък излязъл на балкона да изпуши една цигара. За негово смайване - там се мъдрел някакъв чистак гол пич! Домакинът попитал:
- Ама, Вие - какво правите тука?
Оня започнал:
- Брат, влез ми в положението! Бях на горния етаж при моята любовница. Внезапно се прибра мъжът и, който е истински Отело! Та от техния балкон се спуснах на вашия! Имам една голяма молба към тебе! Можеш ли да ми услужиш с някакви твои дрехи и някой лев за такси?
Шеметът изпълнил молбата на странния си гост. И оня си тръгнал по живо-по здраво. Когато външната врата хлопнала, домакинът започнал да се смее истерично! Жена му се показала от кухнята и попитала подозрително:
- Кое е толкова смешно?
Заплесът обяснил:
- Ха-ха-ха! Мислех, че аз съм разсеян, ама - имало по-разсеяни и от мене! Един пич преди малко ми разправяше, че бил на горния етаж при любовницата си. Ха-ха-ха! Какъв горен етаж, бе?! Та, нали - ние сме на последния!